Партызанскі атрад імя М. А. Шчорса

Партызанскі атрад імя М. А. Шчорса — савецкі партызанскі атрад, які дзейнічаў на акупіраванай тэрыторыі Бярозаўскага, Ружанскага, Пружанскага, Косаўскага, Драгічынскага, Дзівінскага, Быценскага, Слонімскага, Ганцавіцкага, Ленінскага і Старадарожскага раёнаў Беларускай ССР у 1942—1944 гадах.

 Гісторыя 
Створаны ў маі 1942 года. За ўвесь час сваёй дзейнасці партызанскі атрад знішчыў 10 прамысловых прадпрыемстваў і складоў, 12 вузлоў сувязі, разграміў 17 гарнізонаў, паліцэйскіх участкаў і ўпраў. У ноч на 3 жніўня 1942 года разам з 2 іншымі атрадамі атрад імя Шчорса знішчыў гарнізон у горадзе Косава. 1 верасня 1942 года ў в. Чамялы партызаны атрада знішчылі нямецкую камендатуру, ахову моста (50 чалавек), а таксама спалілі мост цераз р. Шчара (удзельнічала 35 партызан з 112-га і 113-га атрадаў). 11 верасня 1942 года атрад правёў 10-гадзінны бой у акружэнні паміж в. Вяда і Сямычынскімі хутарамі Быценскага раёна, выйшаў з акружэння, правёў бой на 10-м шлюзе Агінскага канала (знішчыў каля 100 салдат праціўніка), у канцы снежня 1942 года зрабіў напад горад Старыя Дарогі. На чыгунцы Брэст—Баранавічы, Брэст—Лунінец, Брэст—Ковель партызанскі атрад падарваў 127 паяздоў, 1062 рэйкі, на чыгунках і аўтадарогах — 33 масты. 

З асабовага складу атрада дадаткова створаны атрады «Савецкая Беларусь» і асобныя партызанскія атрады імя Будзёнага і імя Катоўскага Брэсцкай вобласці. 

31 сакавіка 1944 года атрад (340 чалавек) фарсіраваў р. Прыпяць каля в. Шчаціна Ратнэўскага раёна Украінскай ССР на ўчастку наступлення 160-й стралковай дывізіі 70-й арміі і з 5 па 20 сакавіка ў яе паласе вёў баявыя дзеянні.

Расфарміраваны 27 красавіка 1944 года.

 Камандзіры 
 П. В. Пранягін
 М. П. Канавалаў
 В. Ф. Гужэўскі

 Камісары 
 Р. А. Дудко
 П. Р. Кавалёў
 А. С. Авецісян (в. а.)
 С. С. Жарыкаў
 С. Я. Ягораў
 Р. Я. Рэва
 В. А. Несцярэнка

 Начальнікі штаба 
 К. Е. Мерзлякоў
 В. Ф. Гужэўскі
 Дз. Я. Зуеў.

 Крыніцы 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)